Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -18 …
25 ต.ค. 2561

Tactical Move
เดินเกมกลยุทธ์บ่าย
SET Index ปรับลดลง -18.52 จุด (-1.14%) ปิดภาคเช้าที่ 1,604.85 จุด ด้วยมูลค่าการซื้อขาย 35,087.95 ล้านบาท
Most Positive Impact : EA (+0.28 จุด), TOP (+0.2 จุด), VGI (+0.13 จุด)
Most Negative Impact: ADVANC (-1.17 จุด), CPALL (-1.1 จุด), AOT (-1.05 จุด)
แนวโน้มตลาดบ่าย
SET Index ปรับตัวลงในขณะที่ตลาดหุ้นในภูมิภาคเอเชียแปซิฟิคก็ลงแรงไม่แพ้กัน เช่น ญี่ปุ่น(-3.49%) ออสเตรเลีย(-2.82%) ฟิลิปปินส์(-2.41%) ฮ่องกง(-2.13%) เป็นต้น สำหรับตลาดหุ้นไทยกลุ่มที่กดดันดัชนี ได้แก่ กลุ่มพาณิชย์(-3.35 จุด) สื่อสาร(-2.54 จุด) ธนาคาร(-2.2 จุด) ปิโตรฯ(-1.81 จุด) ขนส่ง(-1.57 จุด) และกลุ่มอสังหาฯ(-1.25 จุด) ส่วนกลุ่มที่มีผลช่วยผลักดันดัชนีไม่มีผลอย่างมีนัยสำคัญ
หลังจากการปรับตัวลงรุนแรงของ SET Index เมื่อวานนี้ มองว่าจุดซื้อจุดต่อไปคือบริเวณ 1,590 จุด เป็นระดับที่ Earning Yield Gap 5% (ถือว่าสูง) โดย Index มักจะฟื้นตัวหากค่าดังกล่าวเริ่มสูง หากพิจารณาในแง่ valuation จะเป็นระดับที่ Forward PER ปี 2561 ที่ 14.4 เท่า และปี 2562 ที่ 13.7 เท่า ซึ่งเป็นระดับที่เหมาะแก่การลงทุนระยะยาวแล้ว
กลยุทธ์การลงทุนเลือกหุ้นที่มีมูลค่าไม่แพงกว่าตลาด มี Upside จากมูลค่าพื้นฐานเกิน 10% และมีอัตราการจ่ายปันผลเกิน 3% ได้แก่ BBL KTB ADVANC GFPT
ประเด็นน่าติดตามในวันนี้ทางธนาคารกลางยุโรป (ECB) จะมีการประชุมกำหนดนโยบายทางการเงิน ส่วนวันพรุ่งนี้ติดตาม GDP ไตรมาส 3 ของสหรัฐอเมริกาโดยตลาดคาดการณ์ไว้ที่ 3.3% QoQ
หุ้นแนะนำ BBL ADVANC GFPT